# Trasa zo zastávky Rajská A do Kina Lumière

(výstupište linky č. 60 a 72)

* Keď vystúpite z trolejbusu, pokračujte v smere jazdy vozidla. Neďaleko zastávky sa vpravo nachádza vjazd na parkovisko. Ignorujte ho a kráčajte stále rovno. Za parkoviskom sa chodník rozšíri. Držte si zvukovú vodiacu líniu, a to vozovku po svojej ľavej strane. Upozorňujeme, že vľavo na chodníku sú dopravné značky a kolobežky, vpravo nízke stĺpiky.
* Po chvíli začujete budovy vpravo. Míňate lekáreň, krajčírstvo, nechtové štúdio a zdravotnícke centrum. Na tomto úseku sa dobre pokrývajte, pretože v strede chodníka je stĺp s osvetlením a pár krokov za ním dve kryté zastávky – čo je vlastne nástupište Rajská B (linky č. 60 a 72), odkiaľ sa môžete vrátiť domov.
* Kryté zastávky si vezmite ako ľavú vodiacu líniu, t. j. kráčajte za nimi.
* Keď miniete druhú zastávku, začujete podchod vpravo.
* Zabočte doň a vezmite si ľavú vodiacu líniu. Odporúčame spomaliť a široko sa pokrývať, aby ste našli nízke stĺpiky.
* Pokračujte popri ľavej vodiacej línii (popred reštauráciu IN FLAGRANTI). Pozor! Niekedy sa pri múriku môže vyskytnúť zaparkované auto. Obísť ho musíte z ľavej strany.
* Kĺznou technikou nájdite rozdiel v povrchoch – vľavo je hladká, mierne zvýšená terasa reštaurácie, vpravo drsný chodník.
* Kráčajte po tejto vodiacej línii, kým sa nezalomí doľava a nezúži.
* Vtedy sa postavte budove chrbtom a prejdite oproti k budove kina. Cestou môžete naďabiť na poklop kanálu.
* Pred vchodom kina sa nachádza gumená rohožka. Dvere majú vľavo zvislé madlo a otvárajú sa smerom von.
* V malej vstupnej chodbičke nájdite koberec, ktorý vás prevedie halou, stočí sa doprava a privedie vás k recepcii, kde si môžete kúpiť lístok.
* Ak by koberec v interiéri nebol, po vstupe z chodbičky zabočte doprava približne na druhú hodinu.